Game of Thrones atrayió una audiencia récord en HBO y tien una base de fans amplia, activa y internacional. Os criticos han aponderau a serie por a suya actuación, personaches complexos, historia, alcanz y valors de producción, encara que o suyo emplego freqüent d'espullatos y violencia (incluida a violencia sexual) ha estau obchecto de criticas. A temporada final recibió una reacción critica significativa por a suya duración reducida y decisions creativas, y muitos la consideroron una conclusión decepcionant. A serie recibió 59 premios Primetime Emmy, a mayor cantidat por una serie dramatica, incluida a serie dramatica excelent en 2015, 2016, 2018 y 2019. Os suyos atros premios y nominacions incluyen tres premios Hugo a la millor presentación dramatica, un premio Peabody y cinco nominacions a o Globo d'Oro a la Millor Serie de Televisión - Drama. Numerosos criticos y publicacions han nombrau a o programa como que una d'as millors series de televisión de totz os tiempos. Asinas, en 2011 fue nombrada por a revista Time como uno d'os mas grans programas de televisión d'a historia.